**GRAČAC ČISTOĆA d.o.o.**

**za komunalne djelatnosti**

tel. i fax: +385 23 773-925; e-mail: cistoca@gracac.hr, Park Sv.Jurja 1, 23440 GRAČAC

**OBAVIJEST SUVLASNICIMA PROSTORA U STAMBENIM ZGRADAMA**

Sukladno Odluci o imenovanju prinudnog upravitelja za stambene zgrade na području Općine Gračac, koju je donijelo Općinsko vijeće, Gračac Čistoća d.o.o. je imenovana za prinudnog upravitelja zajedničkih dijelova useljenih i useljivih stambeno-poslovnih zgrada na području Općine Gračac za sve one suvlasnike zgrade koji nisu osigurali upravljanje nekretninama sukladno članku 384. Zakona o vlasništvu i drugim stvarnim pravima sve dok se međuvlasničkim ugovorom ne urede pitanja upravljanja zgradama.

Za objekte čiji vlasnici nisu osigurali upravljanje nekretninama sukladno Zakonu i nisu zaključili ugovor o redovnom održavanju, zajednička pričuva utvrđuje se u iznosu od 1,80 kn/m2 stambene površine sukladno čl. 4. Odluke o imenovanju prinudnog upravitelja za stambene zgrade na području Općine Gračac.

Prinudni upravitelj će voditi naplatu i troškove održavanja za svaku zgradu posebno te osigurati naplatu utvrđene pričuve redovnim, odnosno ovršnim putem.

Troškovi upravljanja iz prethodnog stavka ovog članka podrazumijevaju sredstva potrebna za podmirenje troškova:

* redovnog održavanja zajedničkih dijelova i uređaja zgrade u građevinskom i funkcionalnom smislu
* interventnih popravaka zajedničkih dijelova i uređaja zgrade
* osiguranja zgrade kod osiguravajućeg društva
* poslovanja prinudnog upravitelja.

Iz naplaćene zajedničke pričuve prinudnom upravitelju pripada naknada u visini od 0,30 kn po m2 stambenog ili poslovnog prostora.

Napomena: Odluke koje reguliraju poslovanje objavljene su na internet stranici Općine Gračac.

 Gračac Čistoća d.o.o.

 UPRAVA